ผู้ก่อการร้ายวางระเบิดต่อเนื่อง 17 จุดสำคัญในมณฑลก่วงซี
วานนี้ (30 ก.ย.) เกิดเหตุระเบิดรุนแรงต่อเนื่อง ที่เขตหลิวเฉิง มณฑลก่วงซี และพื้นที่โดยรอบ รวม 17 จุด มีผู้เสียชีวิต 7 คน ผู้บาดเจ็บกว่า 51 คน
1 ต.ค. 2558

ผู้สื่อข่าวรายงานว่า เมื่อเวลา 15.30 น. ตามเวลาท้องถิ่นของวานนี้ (30 ก.ย.) ได้เกิดเหตุระเบิดรุนแรงต่อเนื่อง จากระเบิดที่ถูกใส่ไว้ในพัสดุไปรษณีย์ด่วนพิเศษในช่วงเวลา 2 ชั่วโมง ที่เขตหลิวเฉิง มณฑลก่วงซี และพื้นที่โดยรอบ รวม 17 จุด โดยเป้าหมายต่างๆ ได้แก่ ห้างสรรพสินค้า เรือนจำ สำนักงานรัฐบาลท้องถิ่น ซูเปอร์มาร์เก็ต สถานีขนส่ง โรงพยาบาล หอพักฯ ตลาดผักสด และศูนย์ควบคุมโรค
ขณะที่สำนักข่าว ก่วงซีเดลี่ รายงานว่า มีผู้เสียชีวิตทันทีในที่เกิดเหตุ 5 คน ส่วนอีก 2 คนเสียชีวิตในโรงพยาบาล และมีผู้บาดเจ็บกว่า 51 คน ซึ่งเจ้าหน้าที่ตำรวจสันนิษฐานว่าเป็นการโจมตีของผู้ก่อการร้าย
อย่างไรก็ตาม ตลาดหุ้นจีนปิดทำการวันนี้ (1 ต.ค.) เนื่องในวันหยุดเฉลิมฉลองวันชาติ